b'\n_START_ARTICLE_\nChiara Siracusa\n_START_SECTION_\nEvrovizijski nastopi\n_START_PARAGRAPH_\nChiara je Malto na Pesmi Evrovizije prvi\xc4\x8d zastopala leta 1998 v Birminghamu, ko je prepevala balado The one that I love ter se do konca borila z izraelsko predstavnico za prvo mesto. Pred razglasitvijo to\xc4\x8dk zadnje dr\xc5\xbeave, Makedonije, zmagovalec \xc5\xa1e vedno ni bil dolo\xc4\x8den, a Makedonija Malti ni podelila nobene to\xc4\x8dke in zmagala je Dana International. Na koncu je pristala celo na tretjem mestu, tudi za Veliko Britanijo._NEWLINE_Po evrovizijskem nastopu in do leta 2003 je izdala 3 albume. Leta 2005 je ponovno zmagala na nacionalnem izboru za Pesem Evrovizije; z balado Angel se je uvrstila v Kijevu v finale ter zasedla 2. mesto. Tokrat je skladbo napisala sama._NEWLINE_Tretji\xc4\x8d je na evrovizijskih odrih nastopila leta 2009. S pesmijo What if we se je ponovno uvrstila v finale, na koncu pa pristala na 22. mestu.'